**DISPOZIŢIA**

**privind rectificarea bugetului general propriu al Județului Cluj pe anul 2024**

Preşedintele Consiliului Judeţean Cluj,

Având în vedere conținutul instrumentului de motivare și prezentare a dispoziției, respectiv Referatul de aprobare nr. 36.391 din 05.09.2024, elaborat de către Direcția Generală Buget-Finanțe, Resurse Umane, Serviciul Buget Local, Venituri.

Ținând cont de:

* Adresa Filarmonicii de Stat „Transilvania“ nr.1.392/18.07.2024;
* Adresa Teatrului de Păpuși “Puck” nr. 598/12.08.2024.

Având în vedere:

* art. 196-199 coroborat cu art. 2 alin. (1) din Anexa nr. 1 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2, alin(2), art.58, alin (1) și (3) și ale art. 64-65 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Dispoziția Președintelui Consiliului Județean Cluj nr. 1121/2023 privind măsurile metodologice, organizatorice, termenele şi circulaţia proiectelor de dispoziţii ale Preşedintelui Consiliului Judeţean Cluj;

În conformitate cu prevederile:

* art. 191 alin. (1) lit. c) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 82 alin. (1) din Legea finanţelor publice locale nr. 273/2006, cu modificările şi completările ulterioare;
* Legii bugetului de stat pe anul 2024 nr.421/2023;
* Hotărârii Guvernului nr. 1.077/04.09.2024 pentru modificarea anexei la Hotărârea Guvernului nr. 1.051/2024 privind repartizarea sumelor corespunzătoare cotei prevăzute la art.6 alin (1) lit (e) din Legea bugetului de stat pe anul 2024 nr. 421/2023 pentru finanțarea instituțiilor publice de spectacole din subordinea autorităților administrației publice locale ale unităților administrativ-terotoriale din județe, respectiv teatre, opere și filarmonici;
* Hotărârii Consiliului Județean Cluj nr. 20/07.02.2024 privind aprobarea bugetului general propriu al Județului Cluj pe anul 2024;
* Hotărârii Consiliului Județean Cluj nr. 47/28.03.2024 privind rectificarea bugetului general propriu al Județului Cluj pe anul 2024;
* Hotărârii Consiliului Județean Cluj nr. 130/27.06.2024 privind rectificarea bugetului general propriu al Județului Cluj pe anul 2024;
* Hotărârii Consiliului Județean Cluj nr. 148/30.07.2024 privind rectificarea bugetului general propriu al Județului Cluj pe anul 2024;
* Hotărârii Consiliului Județean Cluj nr. 166/29.08.2024 privind rectificarea bugetului general propriu al Județului Cluj pe anul 2024;

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ,cu modificările și completările ulterioare;

**D I S P U N E:**

**Art. 1.** Se aprobă rectificarea bugetului general al Judeţului Cluj pe anul 2024, în sumă de 1.660.657,80 mii lei, conform **anexei nr. 1** care face parte integrantă din prezenta dispoziție.

**Art. 2. (1)** Se aprobă rectificarea bugetului local al Judeţului Cluj pe anul 2024 pe capitole, subcapitole și titluri, în sumă de 944.469,71 mii lei la venituri și în sumă de 968.121,26 mii lei la cheltuieli, conform **anexei nr. 2** care face parte integrantă din prezenta dispoziție.

**(2)** Se aprobă rectificarea bugetului local al Judeţului Cluj pe anul 2024 pe capitole, subcapitole și titluri - Secţiunea de funcționare, în sumă de 530.790,20 mii lei, atât la venituri cât și la cheltuieli, conform **anexei nr. 3** care face parte integrantă din prezenta dispoziție.

**(3)** Se aprobă rectificarea bugetului local al Judeţului Cluj pe anul 2024 pe capitole, subcapitole și titluri - Secţiunea de dezvoltare, în sumă de 413.679,51 mii lei la venituri și în sumă de 437.331,06 mii lei la cheltuieli, diferența fiind acoperită din excedentul anului 2023 în suma de 23.651,55 mii lei, conform **anexei nr. 4** care face parte integrantă din prezenta dispoziție.

**(4)** Detalierea rectificării bugetului local al Județului Cluj pe anul 2024 pe categorii la venituri, respectiv pe capitole și subcapitole la cheltuieli este cuprinsă în **anexa nr. 5** care face parte integrantă din prezenta dispoziție.

**Art. 3.** Se aprobă rectificarea bugetului local al Județului Cluj pe anul 2024 defalcat pe capitole de cheltuieli, titluri, articole și aliniate, astfel: la Capitolul 67.02 “Cultură, recreere, religie”- suma de 113.610,62 mii lei conform **anexei nr. 6** care face parte integrantă din prezenta dispoziție.

**Art. 4. (1)** Se aprobă rectificarea bugetului instituţiilor publice şi activităţilor finanţate integral sau parţial din venituri proprii pe anul 2024, în sumă de 778.564,72 mii lei atât la venituri cât şi la cheltuieli, conform **anexei nr. 7** care face parte integrantă din prezenta dispoziție.

**(2)** Detalierea rectificării bugetului instituţiilor publice şi activităţilor finanţate integral sau parţial din venituri proprii pe anul 2024 pe categorii la venituri, respectiv pe capitole și subcapitole la cheltuieli este cuprinsă în **anexa nr. 8** care face parte integrantă din prezenta dispoziție.

**Art. 5.** Se aprobă rectificarea bugetului instituțiilor publice și activităților finanțate integral sau partial din venituri proprii pe anul 2024, defalcat pe capitole de cheltuieli, titluri, articole și aliniate, astfel: La Cap. 67.10 “Cultură, recreere, religie” – suma de 81.914,16 mii lei conform **anexei nr. 9** care face parte integrantă din prezenta dispoziție.

**Art. 6.** Se aprobă rectificarea Programului de investiţii pe anul 2024, pe capitole, obiective de investiţii şi alte cheltuieli asimilate investiţiilor, conform **anexei nr.** **10** care face parte integrantă din prezenta dispoziție.

**Art. 7.** Se aprobă rectificarea Listei detaliate a poziției Alte cheltuieli de investiții pe anul 2024, conform **anexei nr. 11** care face parte integrantă din prezenta dispoziție.

**Art. 8.** Anexele nr. 1-11 fac parte integrantă din prezenta dispoziţie.

**Art. 9.** La data comunicării prezentei dispoziții, se abrogă Dispoziția Președintelui Consiliului Județean Cluj nr. 404/03.09.2024 privind rectificarea bugetului general propriu al Județului Cluj pe anul 2024.

**Art. 10.** Cu punerea în aplicare a prevederilor prezentei dispoziții se încredinţează Direcţia Generală Buget-Finanţe Resurse Umane.

**Art. 11.** Prezenta dispoziţie se comunică prin e-mail Direcţiei Generale Buget-Finanţe Resurse Umane, Direcţiei Generale Regionale a Finanţelor Publice Cluj-Napoca precum şi Prefectului Judeţului Cluj.

 **CONTRASEMNEAZĂ:**

 **PREŞEDINTE, SECRETAR GENERAL AL JUDEȚULUI**

 **ALIN TIȘE SIMONA GACI**

**Nr. 410 din 6 septembrie 202****4**